AlexejDobrolubov/national_council_slovak_2010 huggingface dataset:
39. schôdza NR SR - 1.deň - B. popoludní
Dátum: 2025-09-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

199. Ďakujem. Hovoril si v úvode, milý kolega, že mali sme šancu ísť do rokovaní. No my sme nešli, my sme to vedome odmietli, pretože naozaj sme sa nechceli podieľať na tom, že zase bude rozprávať Tibor Gašpar, Robert Fico a ďalší. No pozrite, dostali šancu, ale nič nepriniesli, nič a oni sa na tom podieľali, veď oni sa podieľali na tejto deštrukcii. Veľmi sa mi páčilo, keď si povedal, že vlastne tento rokovací, táto rokovacia zmena, čo oni prinášajú, nič nerieši. Bližšie poviem v rozprave. Ďakujem.
39. schôdza NR SR - 1.deň - B. popoludní
Dátum: 2025-09-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

191. Ďakujem. Milá kolegyňa, vy ste povedali, že vítate, že naprieč politickým spektrom si vypočuli názory aj opozície. No oni si to vypočuli (povedané so smiechom) a nič z toho, naozaj nič z toho dôležitého, čo sa tam malo dať, tam nedali. Mne to prišlo ako to, keď Robert Fico zavolal okrúhly stôl a potom si ako s handrou vytrel so všetkými, čo tam boli a povedal, veď nič neprišli, veď to sú darebáci. A viete, celé vedenie schôdze je o predsedajúcich. A naši predsedajúci sú diktátori. Keď sme sa spýtali Tibora Gašpara, že kto rozhoduje o tom, čo je morálne a čo nie? On povedal, ja . Obvinený Tibor Gašpar. Ja. Dá vyniesť človeka preto, lebo má tričko. Nie za to, že by sa vulgárne správal, ale tričko. Za tričko. Hodinu otázok ste spomenuli. Ja by som hodinu otázok a budem to aj v pozmeňováku riešiť, vypustil. Príde sem diktátor Fico, položíte mu, kolegovia, otázku, a on päť minút nakladá našim rodinám, našim známym, rozpráva bludy. Keď mu položíme ďalšiu podotázku, tak päť minút robí to isté. Nič iné hodina otázok nie je, ako odporné a nechutné urážanie Roberta Fica opozície. Viete, keď naozaj chceme riešiť, aby fungoval parlament a aby to naozaj fungovalo, tak poďme riešiť výbory. Poďme riešiť výbory, ktoré nefungujú. Dajte do rozpravy, dajte do rozpravy, aby výbory fungovali. A k etickému kódexu? Dourážali tu Ferka Mikloška, dourážali tu pána Vanča, dourážali tu pána Hlinu, o nás ani nebudem hovoriť. A vy chcete... (Potlesk.)
35. schôdza NR SR - 15.deň - B. popoludní
Dátum: 2025-06-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

58. Môžte mi, pán Gašpar, ste to spôsobili, môžte mi vrátiť čas, pán Gašpar? Gašpar, Tibor, podpredseda NR SR Váš čas vám zobrali vaši kolegovia. Nech sa páči, váš čas beží. Pročko, Jozef, poslanec NR SR Vy ste jeden servilný, slušný, arogantný človek, ktorý pred malou chvíľou vo faktickej reagoval na pani poslankyňu. Vôbec ste nereagovali na to, čo rozprával Glück. Vy ste reagovali na poslankyňu namiesto toho, aby ste reagovali... (Prerušenie vystúpenia predsedajúcim.) Gašpar, Tibor, podpredseda NR SR Chceli ste, pán poslanec, reagovať na predrečníka, ktorým je pán Matovič, že? Pročko, Jozef, poslanec NR SR Áno. Gašpar, Tibor, podpredseda NR SR Nech sa páči, tak reagujte, lebo môžeme zrušiť túto faktickú poznámku. Nech sa páči. Pročko, Jozef, poslanec NR SR Takže, Igor, reagujem na teba. Pred chvíľou reagoval Gašpar na úplne inú, reagujem na teba, Igor, takže toto to presne, presne sa to ukázalo. Ale chcem povedať jednu vec, že toto vystúpenie nebolo proti pánovi Dubécimu. Ja som bol na tom stretnutí s pánom Dubécim, naozaj ako sme sa porozprávali, veľmi dobré to bolo, ja som mal z toho dobrý pocit. A ja tiež chcem povedať, že tak ste sa rozhodli, tak to majte, ale, ale to, čo Igor hovoril, my sme si aj na klube o tom rozprávali, tiež ja by som nešiel kandidovať za Miša Šipoša alebo niekto z nás z klubu, určite by sme tú funkciu nechceli nahrádzať nikým iným, pretože Mišo Šipoš si tú funkciu plnil dobre a ja si myslím, že pán Šimečka si to plnil veľmi dobre. A keď ste pozorne počúvali, čo Igor hovoril, tak vôbec nehovoril o tom, že, že ste, hovoril o tom, že toto nie je dobrý politický ťah a hovoril svoj názor. My vás podporíme, budeme vás podporovať a tak ako sme si na tom klube povedali, že naozaj my chceme tú spoluprácu, ale treba sa pozorne počúvať. Takže ja držím palce, keď vás zvolia, pán Dubéci, nech to tu vediete tak, úplne inak ako Gašpar, obvinený Gašpar, ktorý bol zo zločineckej skupiny.
35. schôdza NR SR - 14.deň - B. popoludní
Dátum: 2025-06-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Symbolické, práve prešiel okolo pán Majerský František a objal sa s pánom Stachurom, tak som ho chcel aj ja objať, lebo je to človek, ktorý naozaj svojou činnosťou a svojou váhou zachraňoval životy a je to také symbolické. Poplatky. Ukazujeme zase v tomto zákone, že vieme pomôcť, že dá sa pomôcť, že dá sa urobiť niečo, aby ľudia, ktorí strádajú, lebo majú zdravotné ťažkosti, lebo majú rôzne postihy, tak aby títo ľudia mohli mať naozaj výhody. Aby to zdravotné, ktoré som aj pred chvíľou počul, že to zdravotné zabezpečenie, ktoré Ústava zaručuje bezplatné, aby aspoň trošičku, aspoň trošičku sme mohli pomôcť týmto ľuďom. Ale som hlboko presvedčený, že ani jeden z poslancov koalície nezahlasuje, ani jeden, pretože im nejde o to pomôcť ľuďom, ktorí potrebujú lieky, im nejde o to, pomôcť ľuďom, ktorí potrebujú pomôcť v ťažkých životných situáciách. Im ide o to, pomôcť sami sebe. A samozrejme, že aj Marek, aj ty dobre vieš, ako to v tom zdravotníctve funguje teraz v súčasnej dobe a aké sú tam veľmi obrovské a silné vplyvy ľudí, ktorí majú eminentný záujem na tom, aby tie poplatky boli čím vyššie, tak tým budú zisky vyššie a tým ľuďom nezáleží na tom. Máme tu zákon, ktorý môže pomôcť ľuďom, ktorí potrebujú od zdravotníctva, aby mali lepší život. Zákon, za ktorý by zahlasoval každý slušný a normálny človek.
35. schôdza NR SR - 14.deň - B. popoludní
Dátum: 2025-06-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Vypočuli sme si tu dnes, Lukáš, a budem reagovať na teba. Veľmi veľa o tom, že naozaj by sa mali všetky deti rovnako vzdelávať, mali by všetky deti rovnako mať prístup k vzdelaniu, k vedomostiam, nemali by sme segregovať, nemali by sme rozlišovať, absolútne súhlasím. Mala by byť spravodlivosť a rovnosť. Ja som učil dva roky, a mne dali učiť dve triedy. Siedmakov, ktoré boli, neboli na tom tak dobre vzdelanostne, neboli na tom dobre intelektom, tie deti boli prevažne zo sociálne odkázaných rodín. Boli to veľa, veľa rómskych detí, mal som tam deti, ktoré týrali rodičia. A k tým deťom som pristupoval úplne inak. Inak som pristupoval k tým deťom, ako som pristupoval k deťom, ktoré som učil v iných triedach. A tie deti mojim prístupom, mali na konci jednotky, dvojky. A kolegyňa, ktorá ma nemala rada, dala na mňa, zavolala inšpekciu na mňa, pretože ako, čo sa to stalo. Jak, jak si to ja môžem dovoliť. Veď ona keď učila, to boli štvorkári a päťkári, a zrazu som ich učil ja a tie deti, mojim špeciálnym prístupom k nim majú jednotky, dvojky. No, niektorí kolegovia, verím, že teraz budú počúvať, naozaj, treba špeciálny prístup k niektorým deťom a aj k niektorým skupinám. Treba mať špeciálny prístup. Ja mám 30 rokov skúsenosti s neziskovou organizáciou ktorú mám, a tie rómske deti, keď sme mali ich v táboroch, keď sme, keď sme, keď sme k nim pristupovali úplne inak a naozaj špecificky, tak tie deti úplne inak zrazu začali vyvíjať svoj ďalší život, a to je dôležité...(Prerušenie vystúpenia časomerom.)
35. schôdza NR SR - 14.deň - A. dopoludnia
Dátum: 2025-06-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. No, spomenul si aj ty reputácia Slovenska v zahraničí, ale pri súčasnej zahraničnej politike Slovenska, kedy nás Robert Fico tvrdo vedie na východ Uzbekistan, Čína, Vietnam, Kórea, Rusko, tak tá reputácia Ficovi, Ficovi je jedno. Fico má svojich 30 % voličov, ktorí mu odpustia ten naratív, že no a čo, že Fico kradne, veď kradli by aj tak všetci. Ten naratív, to je niečo neskutočné. To je, to je strašné. To, to keď človek normálny počúva, veď ktorý z tých Ficových voličov, keď ho okradnú, tak je spokojný. Veď Ficovi voliči, keď ich okradnú, keď im niečo ukradne, tak vrieskajú, skáku, skáču, a čo to vy robíte? A nechajú sa okrádať. Čiže zahraničný, zahraničný vplyv na Roberta Fica, to je, on vie, že dostane z Európskej únie eurofondy. On vie, že tie eurofondy dostane, lebo my sme dosť geopolitickí naozaj, veľmi dôležití sme, srdce Európy. Takže Fico s týmto, s týmto počíta a robí si čo chce. Ale presne si povedal, že svet na nás pozerá ako na, na krajinu, kde si, kde zločinci vládnu. A toto keď, toto keď voliči SMER-u nevidia, keď voliči SMER-u im, im je jedno, že Národnú banku vedie človek, ktorý je právoplatne odsúdený, právoplatne odsúdený za kšefty. Jak mám, ako mám ja veriť človeku, ktorého odsúdili a spravuje národné peniaze. Zločinec spravuje, Slováci, zločinec vám spravuje národné peniaze, a vám voliči SMER-u je to jedno.
35. schôdza NR SR - 14.deň - A. dopoludnia
Dátum: 2025-06-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Vieš, ono je to naozaj, Peťo Pollák, tak, že ľudia, ktorí, ktorí urobili niečo nepekné, nečestné, zločinné, tak na Slovensku nemajú kožu na tvári zostať na svojich miestach. Presne ako si povedal, že veď kde by vo svete, v tých naozaj štátoch, ako je Dánsko, Fínsko, Švédsko, Nórsko, vyspelých krajinách, bol odsúdený šéf národnej banky. Hneď by išiel preč. Ale to sú také veci. Kde by nejaký vysokopostavený politik zdrhol z havárie, kde zdemoluje zariadenie, veď by už vo vyspelých štátoch tam nebol. Kde by vo svete pustili odsúdeného bývalého špeciálneho prokurátora, ktorý naozaj robil odporné veci, kde by to vo svete už urobili? U nás áno. Fico tu presvedčil národ, že zločinec je dobrý človek, pretože je zo SMER-u, pretože je zo SMER-u! A keď je niekto zo SMER-u, tak ten môže robiť, čo chce, môže kradnúť, môže, môže brať úplatky, môže ožratý demolovať zariadenia, nič sa mu nestane! Nič sa mu nestane. Čo to učíme naše deti?! A potom tu vystúpia a majú plnú pusu národnej hrdosti, národných tradícií. Náš národ, Slováci, sme ako, ja som bol vychovávaný naozaj v rodine, kde, kde sme boli vychovávaní veľmi skromne. Môj otec nikdy nič neukradol. Moja mama, pekárka, nikdy nič, mňa vychovávali v tom, že na stole je koruna, tú korunu si nesmieš zobrať. Čo učíte svoje deti? Čo učíte svoje deti, že kradnúť, korumpovať je normálne! Čo učíte, vy tu rozprávate o svojich deťoch, že, júj, naše deti a toto my, viete, ako sa staráte o svoje deti? Ničíte im život. A viete, ako im ničíte život? Že im rozprávate, že svinstvo, zlodejina je počas vlády SMER-u dovolená. (Potlesk.)
35. schôdza NR SR - 14.deň - A. dopoludnia
Dátum: 2025-06-17
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

Milé kolegyne, milí kolegovia, milí poslanectvo, poslanci, Ježiš, som sa pomýlil, včera to vyvolalo strašný chaos, tak som aj dneska chcel. Takže dnes, dnes tu máme zákon, ktorý umožní Slovensku, aby sme sa zbavili ľudí, ktorí, vo funkciách, ktorí sú skorumpovaní, ktorí nám robia hanbu. Fico dlhé roky robí jednu takú svoju sofistikovanú politiku, a to je, že presviedča ľudí, že v politike môže byť aj skorumpovaný človek. A vôbec to nevadí. Vôbec to nevadí. Kažimír je teraz unikátny príklad toho, že vo svete nás majú za trotlov. Nás majú za krajinu šiesteho sveta, kde môžu Národnú banku viesť odsúdení zločinci. Toto nie je ani v Kolumbii, ani niekde v Afrike v nejakom štáte matuta pata, kde majú, naozaj kde diktátor rozhoduje o tom, kto sa naje a kto sa nenaje. My tu máme skorumpovaného šéfa Národnej banky. Čo môže byť horšie? Vám to nevadí? Vám to nevadí? =====
35. schôdza NR SR - 13.deň - B. popoludní
Dátum: 2025-06-16
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

117. Budem reagovať na pána Danka. Mne sa veľmi páčilo, keď pán Danko povedal, že on nemá peniaze na to, aby si mohol zaplatiť veci. Ako 22-ročný pán Danko zarobil 50 miliónov na privatizácii Lesostavu v Revúcej. Takže už ako 22-ročný tento podnikateľ vedel, ako má podnikať. Keď odišiel, tak on tu veľmi rád nazýva ľudí šialencami, psychopatmi, bláznami, idiotmi a nadáva ľuďom. A mňa napadla taká šialená predstava, čo po tom extempore, ktoré tu pán Danko predviedol, čo teraz robí. Čo robí v tom zákulisí? A ja si ho predstavujem, ako si kľakol, modlí sa, hovorí Bože odpusti mi, že som ublížil blížnym . Pomodlí sa a svätenou vodou pokropí svoju kanceláriu. Musím ešte reagovať na incident, čo sa tu stalo, lebo to je v rámci rozpravy a naozaj pán predsedajúci Gašpar vyzval pána Štefunka a povedal mu, že naozaj nereagoval na to, čo bolo povedané. Pán Danko v rozprave vystúpil a od Čaputovej po dáždovky pospomínal Sorosa a všetko možné. Keby takto vystúpil nejaký opozičný poslanec, tak pán Gašpar ho 67-krát preruší a dá ho vyniesť z miestnosti. Po tom, čo tu predviedol pán Danko by pán Gašpar každého opozičného poslanca dal vyviezť z miestnosti. Takže, pán Gašpar, naozaj vás prosím, prosím, veďte tu schôdzu čestne a spravodlivo alebo potom pánovi Dankovi povedzte vzadu, keď budete s ním, Andrej choď a ospravedlň sa. Inak k tým slimákom by som ešte, to sú hermafroditi.
35. schôdza NR SR - 13.deň - B. popoludní
Dátum: 2025-06-16
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

78. Ďakujem veľmi pekne. Pani kolegyňa, naozaj 30 rokov robím v treťom sektore, 30 rokov. A pojem sklenené deti je mi veľmi dobre známy. Ale musím vám povedať, že to je, žiaľbohu, tými rodičmi, ktorí buď sa tým deťom venujú, všetkým, alebo sa naozaj venujú len tým chorým deťom. A tu by mala teda naozaj prísť tá, ten štát a pomôcť v takomto prípade, ale je to o rodičoch. Keď tí rodičia dávajú lásku aj tomu chorému dieťaťu a naozaj venujú sa aj tomu dieťaťu, ktoré je pri tom chorom dieťati, tak je to naozaj veľmi dobré. Takže ten pojem sklenené deti je skôr o tom, o tých ľuďoch. A ja som v tomto prípade viete taký aj pri vás, aj pri kádehákoch, pretože ja som 50 na 50 pri tomto zákone. A my sme mali kedysi v našom hnutí, keď sme boli vo vláde, tak sme mali takú liberálnu skupinu a kresťanskú skupinu. A oni presne toto, čo teraz tu prebieha mi to pripomínalo. Vy tu rozprávate jedna strana, aj druhá strana rozprávate o názoroch a o rešpektovaní a o veciach a pritom rozprávate o tom, že tí kádeháci nemajú právo a idú vytvárať niečo, čo nemá s morálkou a čo proti Európskej únii pôjde, no je to ich agenda. Tak, ako je vaša agenda presadzovať niektoré veci. A vy ste tam povedali, že tento zákon znemožní, viete, nehnevajte sa, ale fakt ste trošičku zavádzali, nieže trošičku, ste zavádzali v tých argumentoch, že tento zákon obmedzí adopciu detí, že tento zákon prinesie veci, no určite nie, ale nechajte tým kádehákom, nech si tú svoju agendu, nech si ju teda chcú presadiť a reagujte na nich, ale nie tým, že trošičku zavádzame. Ďakujem veľmi pekne.
12. schôdza NR SR - 6.deň - B. popoludní
Dátum: 2024-04-24
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

80. Ďakujem pán predsedajúci. Vierka, veľmi pekne ďakujem za tvoj príspevok, v ktorom si ukázala ďalšiu veľmi zaujímavú a dôležitú vec pri tomto návrhu zákona, totiž to, aký nezmyselný je. Ukázala si, že ten aspekt dôveryhodnosti, ktorým sa oháňajú navrhovatelia v dôvodovej správe, je nezmyselný, pretože mimovládne neziskové organizácie požívajú veľkú mieru dôvery v našej spoločnosti. Ukázala si takisto, že tri štvrtiny našej populácie si prajú fungovanie mimovládnych organizácii a považujú ich za veľmi dôležitú súčasť demokracie. Tak skutočne je namieste otázka, prečo to celé robíte, načo to robíte. Mne z toho vychádza jediná odpoveď, že v predvolebnej kampani ste v istej časti spoločnosti svojimi nezmyselnými plánmi legislatívnymi vzbudili nejaké podlé očakávanie, že vytvoríte hon na mimovládne organizácie a teraz hoci viete, že je to nezmyslený zákon, že bude zastavený, týmto svojim voličom musíte niečo doručiť. Je to úplne šialené, to, čo tu robíte, je to podlé a nebezpečné. Už druhý deň tu počúvate o tom, aké nebezpečné je to, čo robíte. Prosím vás, stiahnite ten návrh, zastavte to.
12. schôdza NR SR - 6.deň - A. dopoludnia
Dátum: 2024-04-24
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

76. Ďakujem, pán predsedajúci. Ďakujem za vaše odozvy. Budem reagovať na faktické poznámky pani poslankyne Vaľovej a pani poslankyne Kramplovej. Obe ste hovorili o tom, že je potrebné zvýšiť dohľad nad občianskymi združeniami, ktoré vykonávajú politickú činnosť. (Ruch v sále.) Myslím si, že tu máme... (Prerušenie vystúpenia časomerom.) Danko, Andrej, podpredseda NR SR Poprosím kľud! Prostredník, Ondrej, poslanec NR SR ... pred sebou jedno veľké nedorozumenie. A tým nedorozumením je to, že v liberálnej demokracii je nositeľom politickej moci každý občan. A ak občianske združenie politickej strane, politickej moci nastavuje zrkadlo, ak pomáha občanom kriticky sa vyjadrovať na adresu vlády, nerobí nič iné iba to, že zastupuje občianske ústavné právo občanov. A toto si myslím, že je veľmi dôležité a toto, tento návrh zákona chce obmedziť, preto je veľmi nebezpečný. Ďakujem. (Potlesk.)
12. schôdza NR SR - 6.deň - A. dopoludnia
Dátum: 2024-04-24
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

46. Ďakujem, pán predsedajúci. Pani Kolíková, vy ste veľmi pekne povedali o tom, hovorili o tom, ako je tento návrh zákona naozaj nebezpečným útokom na samotnú podstatu našej spoločnosti, lebo občianske združenia, organizovaná občianska spoločnosť sú veľmi dôležitou súčasťou slobodnej demokratickej spoločnosti. Ale hovorí sa tu aj o tom, že ako to vlastne bolo v minulosti, že či sme v minulosti vôbec nejaké peniaze zo zahraničia prijímali. Ja vám poviem teraz v skratke jeden príbeh. Ide o človeka, ktorý má meno Robert William Seton-Watson. Je to človek, ktorý žil v Škótsku, napísal knihu, ktorou kritizoval národnostnú politiku rakúsko-uhorskej monarchie. Tá kniha mala veľký úspech, z jej výnosu potom založil štipendijný fond. Prijímateľmi toho štipendijného fondu boli ľudia ako napríklad Fedor Ruppeldt – významný evanjelický biskup na začiatku 20. storočia, Ľudovít Šenšel – zakladateľ literárneho časopisu Tvorba a časopisu Cirkevné listy, Vladimír Roy – významný slovenský literát. A teraz sa podržte, Martin Rázus – predseda Slovenskej národnej strany. Títo ľudia by mali podľa vašej logiky všetci mať označenie zahraničný agent. Oni boli tým pre slovenský národ, čím boli len vďaka tomu, že ich zo zahraničia niekto podporil. To, čo robíte, je útokom aj na samotnú podstatu slovenského národa a o tom poviem niečo viac v mojom vystúpení v rozprave. Ďakujem. (Potlesk.)
9. schôdza NR SR - 17. deň - A. dopoludnia
Dátum: 2024-02-28
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

23. Ďakujem, pán predsedajúci. Bea, ďakujem veľmi pekne za to, že si dôkladne poukázala svojím vystúpením na to, aká obrovská chyba sa vlastne stala v tej násilím pretláčanej novele Trestného zákona, v tejto jednej konkrétnej veci. Chyba alebo zámer, nevieme vlastne doteraz, o čo tam išlo. Ja chcem nadviazať na jednu vec, ktorej si sa ty dotkla a spomenula si to slovné spojenie "manželské povinnosti". Ja o tom často hovorím v súvislosti s touto témou. Je to akýsi hlboko zažitý kultúrny stereotyp, vzťahový, ktorý, ktorý máme u nás a je potrebné pracovať naozaj aj v tejto oblasti, a to je čosi, čo môžeme urobiť len dôkladnou, modernou, včasnou sexuálnou a vzťahovou výchovou. A tá nám naozaj chýba. Je veľmi smutné, že v celom tomto komplexe, keď hovoríme o znásilneniach, o súhlase, o redefinícii znásilnenia, že v celom tomto komplexe sa stretávame stále s hlasmi, ktoré spochybňujú potrebu včasnej, modernej, sexuálnej a vzťahovej výchovy. Kdekoľvek sa táto téma otvorí, narážame na rôzne pochybné, hlúpe protiargumenty o sexualizácii detí. Pritom všetky okolité štáty sa skutočne usilujú o to, aby mali zavedenú modernú, vzťahovú a sexuálnu výchovu. Máme aj u nás veľa dobrých iniciatív, ktoré pripravujú podklady pre to a mali by sme byť otvorení aj tejto... (Prerušenie vystúpenia časomerom.)
9. schôdza NR SR - 14. deň - A. dopoludnia
Dátum: 2024-02-22
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

66. Ďakujem, pán predsedajúci. V úlohe spravodajcu by som sa chcel v prvom rade poďakovať navrhovateľom za to, že otvárajú túto tému. Zaznelo tu mnoho veľmi vážnych príkladov a protirómsky rasizmus je skutočne veľmi veľkou škvrnou na tvári, na tele Slovenskej republiky, našej spoločnosti, a preto je naozaj dôležité, aby sme o tejto téme hovorili a aby sme s tým niečo robili. Ja chcem však pripomenúť niečo z toho, čo zaznelo na zasadnutí výboru, čítal som ten návrh v mene výboru, že by sme si priali, aby toto uznesenie sa dopracovalo. A tým ja osobne nechcem nijako spochybňovať to, čo v tom uznesení je, ale... alebo v tom návrhu uznesenia, ale chcem navrhovateľov požiadať o to, aby, a nadviažem na to, čo povedal pán poslanec Bužo, keď hovoril o ostatných menšinách, aby sme v tomto uznesení naozaj rozšírili ten pohľad a aby sme ako Národná rada Slovenskej republiky v uznesení, ktoré hovorí o porušovaní ľudských práv, naozaj zobrali do úvahy celé to široké spektrum porušovania ľudských práv v Slovenskej republike. Popri tých veľmi vážnych príkladoch, ktoré tu zazneli a ktoré sú otrasné, aby sme hovorili aj o nenávisti voči cudzincom, aby sme hovorili o tom, čo sa deje ľuďom s menšinovou sexuálnou orientáciou. Ja sám mám skúsenosti, kontakty s mnohými ľuďmi napr. aj z rómskej komunity, ktorí zažívajú viacnásobnú diskrimináciu, pretože sú Rómovia a zároveň sa hlásia k menšine LGBTI. Čiže toto je to, čo ako niektorí členovia vo výbore sme mali pocit a čo, sa mi zdá, že by bolo dobré v tejto rozprave zohľadniť, aby sme v tomto návrhu uznesenia rozšírili ten záber, aby sme hovorili aj o porušovaní práv iných menšín. Ďakujem.
9. schôdza NR SR - 14. deň - A. dopoludnia
Dátum: 2024-02-22
Poslanec: Prostredník, Ondrej (PS)
Druh vystúpenia: Vystúpenie v rozprave

44. Vážený pán predsedajúci, vážené panie poslankyne a vážení páni poslanci, ako poverený spravodajca Výboru Národnej rady Slovenskej republiky pre ľudské práva a národnostné menšiny predkladám informáciu výboru o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k porušovaniu základných práv a slobôd z dôvodu rasy, farby pleti a príslušnosti k národnosti či etnickej skupine garantovaných Ústavou Slovenskej republiky a medzinárodnými zmluvami, tlač 68. Predseda Národnej rady Slovenskej republiky svojím rozhodnutím č. 71 z 23. novembra 2023 pridelil predmetný návrh na prerokovanie Výboru Národnej rady Slovenskej republiky pre ľudské práva a národnostné menšiny s tým, že ako gestorský výbor podá v stanovenej lehote Národnej rade Slovenskej republiky informáciu o prerokovaní predmetného materiálu vo výbore a návrh na uznesenie Národnej rady Slovenskej republiky. Gestorský výbor o predmetnej tlači rokoval dňa 6. decembra 2023 na svojej 5. schôdzi a odporúčal Národnej rade Slovenskej republiky vrátiť navrhovateľom návrh uznesenia na dopracovanie. Výbor ma zároveň v uznesení poveril ako spravodajcu k podaniu informácie o výsledku rokovania výboru. Prílohou tejto informácie je i návrh na uznesenie Národnej rady Slovenskej republiky. Pán predsedajúci, skončil som.